Carcaixent continua apostant per les energies renovables amb una nova instal·lació de plaques fotovoltaiques
14 de abril de 2023

Carcaixent

Una nova instal·lació de plaques fotovoltaiques ha entrat en funcionament a Carcaixent. Concretament, s’ha situat una planta sobre les cobertes de la nau de la Brigada d’Obres i Serveis municipal, ubicat al carrer Arminyana i Canut, que compta amb una potència de 22 KW.

Es tracta d’una inversió de 36.000 euros que permetrà estalviar un 65% del consum provinent de la xarxa elèctrica que actualment es realitza en aquest edifici, i que a més, per l’excés de generació que produeix en les hores de màxima irradiació possibilitarà abocar a la xarxa uns 22.500 KW.

Amb tot això, l’Ajuntament de Carcaixent podrà estalviar addicionalment fins a 2.400€ a l’any en la factura elèctrica que podran destinar-se a altres partides municipals. Una inversió i estalvi modest però que a llarg termini poden resultar interessants.